 Hasa ahaatee sida hadda ay u shaqeeyso war-baahinta faraha badan ee Soomaaliyeed ayaad moodaa inay tahay mid aan ku salaysnayn habka anshaxa saxaafadda laga rabo, waliba iyadoo ay Soomaaliya maanta ku jirto xaalad aad u adag oo ay saxaafaddu saarantahay masuuliyad culus oo u baahan in xil-kasnimo dheeri ah layska saaro ilaalinta Hab-anshaxa, Code Of Ethic, waayo qoraalka ama waxa uu sii daynayo qofka wuxuu ku qiimaysanyahay sida uu hadba u ilaaliyo anshaxa oo uusan meel uga dhicin waxyaabaha qiimaha la leh dadka uu media ahaan rabo inuu farrintaas gaarsiiyo values sida diintooda, dhaqankooda, waxyaabaha lama taabtaanka ah, anshaxaas haddii aan la ilaalin nuxur kasta oo qoraalkaas ama barnaamijka la sii daayay laga faaidi lahaa waa dhumayaa, mana gaarayso fariintaas qofkii loogu talo galay, sidaa daraadeed anshaxa oo la dhowro waa habka ugu xoogga weyn ee dhambaalka uu ku gaari karo qofkii loogu talo galay, haddii kale lamaba aqrisanayo ama lamaba dhegaysanayo oo dhaawac uu sababyo meel ka dhaca dhambaalka ku jira ayaa diidaya in aqristaha ama dhegaystahu si degan u dhamays tirto. 